Γενικές εκλογές 2024 στο Ελ Σαλβαδόρ

Γενικές εκλογές διεξήχθησαν στο Ελ Σαλβαδόρ στις 4 Φεβρουαρίου 2024 για την εκλογή προέδρου, αντιπροέδρου, ταυτόχρονα με τις εκλογές για Νομοθετική Συνέλευση.

 Εκλογικό σύστημα 
 Διαδικασία προεδρικών εκλογών 
Πέντε χρόνια μετά τις προεδρικές εκλογές του 2019, διεξήχθησαν προεδρικές εκλογές στο Ελ Σαλβαδόρ. Ο πρόεδρος και ο αντιπρόεδρος εξελέγησαν με λαϊκή ψήφο και το σύνταγμα του Ελ Σαλβαδόρ όριζε ότι η εκλογή ήταν «ελεύθερη, άμεση, ίση και μυστική». Οι εκλογές διεξήχθησαν στις 4 Φεβρουαρίου 2024, ταυτόχρονα με τις βουλευτικές εκλογές του Ελ Σαλβαδόρ. Εάν χρειαζόταν δεύτερος γύρος, θα γινόταν στις 3 Μαρτίου. Για να κερδίσει κάποιος τις εκλογές, χρειαζόταν απόλυτη πλειοψηφία (50% + 1). Αν κανένας υποψήφιος δεν λάμβανε απόλυτη πλειοψηφία, θα διεξαγόταν δεύτερος γύρος μεταξύ των δύο υποψηφίων με τους περισσότερους έγκυρους ψήφους εντός 30 ημερών από τον πρώτο γύρο. Οι υποψήφιοι για την προεδρία και την αντιπροεδρία έπρεπε να είναι τουλάχιστον 30 ετών και να είναι πολίτες του Ελ Σαλβαδόρ εκ γενετής.

Η ηλεκτρονική ψηφοφορία για τους ομογενείς του Ελ Σαλβαδόρ ξεκίνησε τα μεσάνυχτα της 6ης Ιανουαρίου 2024. Στις 18 Οκτωβρίου 2022, η Νομοθετική Συνέλευση ψήφισε τον Ειδικό Νόμο για την Άσκηση του Εκλογικού Δικαιώματος στο Εξωτερικό που επέτρεπε στους Σαλβαδοριανούς που ζουν εκτός της χώρας να ψηφίσουν ηλεκτρονικά στις προεδρικές και στις παράλληλες βουλευτικές εκλογές του 2024. Οι ομογενείς μπορούσαν να ψηφίσουν σε 81 εκλογικά κέντρα σε 60 από τις πρεσβείες και προξενεία της χώρας σε 30 χώρες. Η ψηφοφορία στο Ελ Σαλβαδόρ διεξήχθη από τις 7 π.μ. έως τις 5 μ.μ. Ώρα Κεντρικής Ζώνης. Συνολικά 1.595 εκλογικά κέντρα ήταν διαθέσιμα σε όλη τη χώρα. Η ψηφοφορία δεν ήταν υποχρεωτική. Υπήρχαν συνολικά 6.214.399 εγγεγραμμένοι ψηφοφόροι. Ο Γκιγέρμο Γουέλμαν, δικαστής του Ανώτατου Εκλογικού Δικαστηρίου (TSE), δήλωσε ότι τα άτομα που συνελήφθησαν κατά τη διάρκεια της καταστολής των συμμοριών στη χώρα δεν είχαν δικαίωμα ψήφου.

 Διαδικασία βουλευτικών εκλογών 

Οι βουλευτικές και δημοτικές εκλογές είχαν προγραμματιστεί να διεξαχθούν στο Ελ Σαλβαδόρ τρία χρόνια μετά τις βουλευτικές εκλογές του 2021. Και οι 60 βουλευτές της Νομοθετικής Συνέλευσης, οι 44 δήμαρχοι και τα δημοτικά συμβούλια των δήμων της χώρας (διοικητικές υποδιαιρέσεις δευτέρου επιπέδου) και οι 20 βουλευτές του PARLACEN εξελέγησαν με λαϊκή ψήφο. Το σύνταγμα του Ελ Σαλβαδόρ όριζε ότι οι εκλογές θα είναι «ελεύθερες, άμεσες, ίσες και μυστικές». Οι εκλογές για τη Νομοθετική Συνέλευση διεξήχθησαν στις 4 Φεβρουαρίου 2024, ταυτόχρονα με τις προεδρικές εκλογές του Ελ Σαλβαδόρ. Οι εκλογές για τους 44 δήμους και το Κοινοβούλιο της Κεντρικής Αμερικής διεξήχθησαν στις 3 Μαρτίου 2024.

Η ψηφοφορία διεξήχθη από τις 7 π.μ. έως τις 5 μ.μ. Ώρα Κεντρικής Ζώνης. Συνολικά 1.595 εκλογικά κέντρα ήταν διαθέσιμα σε όλη τη χώρα. Η ψηφοφορία δεν ήταν υποχρεωτική. Η ηλεκτρονική ψηφοφορία για τους ομογενείς του Ελ Σαλβαδόρ ξεκίνησε τα μεσάνυχτα της 6ης Ιανουαρίου 2024. Στις 18 Οκτωβρίου 2022 η Νομοθετική Συνέλευση ψήφισε έναν νόμο που επέτρεπε στους Σαλβαδοριανούς που ζουν εκτός της χώρας να ψηφίσουν ηλεκτρονικά στις εκλογές για τη Νομοθετική Συνέλευση και στις παράλληλες προεδρικές εκλογές του 2024, αλλά όχι στις δημοτικές εκλογές ή στις εκλογές του PARLACEN. Οι ομογενείς μπορούσαν να ψηφίσουν σε 81 εκλογικά κέντρα σε 60 από τις πρεσβείες και τα προξενεία της χώρας σε 30 χώρες. Για τις βουλευτικές εκλογές, οι ψήφοι που δόθηκαν από το εξωτερικό καταμετρήθηκαν για την εκλογή βουλευτών στο διαμέρισμα του Σαν Σαλβαδόρ. Ο Γκιγέρμο Γουέλμαν, δικαστής του TSE, δήλωσε ότι τα άτομα που συνελήφθησαν κατά τη διάρκεια της καταστολής των συμμοριών στη χώρα δεν είχαν δικαίωμα ψήφου. Υπήρχαν συνολικά 6.214.399 εγγεγραμμένοι ψηφοφόροι.

Οι βουλευτές της Νομοθετικής Συνέλευσης εξελέγησαν με τη μέθοδο Ντ'Οντ (D'Hondt), η οποία άλλαξε τον Ιούνιο του 2023 από τη μέθοδο των μεγαλύτερων υπολοίπων (hare quota) που χρησιμοποιούνταν στις προηγούμενες εκλογές. Οι δήμαρχοι, τα μέλη των δημοτικών συμβουλίων και οι βουλευτές του Κοινοβουλίου της Κεντρικής Αμερικής εξελέγησαν με ανοιχτή λίστα και αναλογική εκπροσώπηση. Οι 60 βουλευτές της Νομοθετικής Συνέλευσης εξελέγησαν σε 14 εκλογικές περιφέρειες για τα 14 διοικητικά τμήματα της χώρας (διοικητικές υποδιαιρέσεις πρώτου επιπέδου), οι 44 δήμαρχοι και τα δημοτικά συμβούλια εξελέγησαν για κάθε εκλογική περιφέρεια και οι 20 βουλευτές του Κοινοβουλίου της Κεντρικής Αμερικής εξελέγησαν από μία ενιαία εκλογική περιφέρεια.

Οι βουλευτές έπρεπε να είναι τουλάχιστον 25 ετών, ενώ οι υποψήφιοι για δήμαρχοι τουλάχιστον 21 ετών. Όλοι οι υποψήφιοι έπρεπε να είναι πολίτες του Ελ Σαλβαδόρ εκ γενετής. Σύμφωνα με το άρθρο 38 του Νόμου για τα Πολιτικά Κόμματα, τουλάχιστον το 30% του συνόλου των υποψηφίων ενός κόμματος για τις βουλευτικές, δημοτικές και εκλογές του PARLACEN πρέπει να είναι γυναίκες. Εκτός από τους 60 βουλευτές που εξελέγησαν στη Νομοθετική Συνέλευση και τους 20 βουλευτές που εξελέγησαν στο PARLACEN (που αναφέρονται ως τακτικοί βουλευτές), εξελέγησαν επιπλέον 60 αναπληρωτές βουλευτές για τη Νομοθετική Συνέλευση και 20 αναπληρωτές βουλευτές για το PARLACEN. Οι ψηφοφόροι σε καθέναν από τους 44 δήμους εξέλεξαν 1 δήμαρχο και έναν διαφορετικό αριθμό μελών για το δημοτικό συμβούλιο. Κάθε δημοτικό συμβούλιο αποτελούνταν από 1 επίτροπο, 4 τακτικούς συμβούλους και 4 αναπληρωτές συμβούλους, ωστόσο, δύο δήμοι εξέλεξαν 8 τακτικούς συμβούλους και δύο άλλοι εξέλεξαν 10 τακτικούς συμβούλους λόγω του μεγαλύτερου μεγέθους αυτών των δήμων. Συνολικά, 624 άτομα εξελέγησαν για δημόσιο αξίωμα στις εκλογές του 2024, αριθμός μειωμένος σε σχέση με τους 3.206 το 2021.

 Προεδρικές εκλογές 
Οι προεδρικές εκλογές διεξήχθησαν στο Ελ Σαλβαδόρ στις 4 Φεβρουαρίου 2024. Οι ψηφοφόροι εξέλεξαν τον πρόεδρο και τον αντιπρόεδρο της χώρας για θητεία πέντε ετών. Το Ελ Σαλβαδόρ χρησιμοποιεί το σύστημα δύο γύρων, και αν κανένας υποψήφιος δεν πετύχαινε απόλυτη πλειοψηφία, θα διεξαγόταν δεύτερος γύρος στις 3 Μαρτίου 2024. Οι προεδρικές εκλογές διεξήχθησαν ταυτόχρονα με τις βουλευτικές εκλογές.

Δεκατρία πολιτικά κόμματα ήταν εγγεγραμμένα στο Ανώτατο Εκλογικό Δικαστήριο (TSE), γεγονός που τα καθιστούσε επιλέξιμα να συμμετάσχουν στις εκλογές. Από αυτά, μόνο 7 κόμματα κατέβασαν υποψηφίους, εκ των οποίων τα 6 εμφανίστηκαν στο ψηφοδέλτιο. Ο εν ενεργεία πρόεδρος Ναγίμπ Μπουκέλε έθεσε εκ νέου υποψηφιότητα με το κόμμα Nuevas Ideas. Η προεκλογική εκστρατεία του Μπουκέλε με το Nuevas Ideas υποστηρίχθηκε από τη Μεγάλη Συμμαχία για την Εθνική Ενότητα (GANA), το Χριστιανοδημοκρατικό Κόμμα (PDC), το Εθνικό Κόμμα Συνασπισμού (PCN), και τη Δημοκρατική Αλλαγή (CD). Η υποψηφιότητά του υπήρξε αμφιλεγόμενη, καθώς το Σύνταγμα του Ελ Σαλβαδόρ απαγόρευε την άμεση επανεκλογή· ωστόσο, τον Σεπτέμβριο του 2021, το Ανώτατο Δικαστήριο του Ελ Σαλβαδόρ αποφάνθηκε ότι ο εν ενεργεία πρόεδρος μπορούσε να θέσει υποψηφιότητα για άμεση επανεκλογή. Διάφοροι νομικοί, δημοσιογράφοι και πολιτικοί της αντιπολίτευσης επέκριναν την υποψηφιότητα του Μπουκέλε ως αυταρχική και αντισυνταγματική, ενώ η πλειονότητα των Σαλβαδοριανών παρέμεινε ένθερμα υποστηρικτική της εκστρατείας του. Οι υπόλοιποι πέντε υποψήφιοι ήταν ο Μανουέλ Φλόρες του FMLN, ο Τζοέλ Σάντσες της ARENA, ο Λουίς Παράδα του Nuestro Tiempo, ο Χαβιέ Ρεντέρος της Αλληλέγγυας Δύναμης, και η Μαρίνα Μουρίγιο της FPS.

Τη βραδιά των εκλογών, ο Μπουκέλε αυτοανακηρύχθηκε νικητής. Η Εκλογική Επιτροπή (TSE) αντιμετώπισε τεχνικές δυσκολίες στη διαδικασία καταμέτρησης και χρειάστηκε να διενεργήσει επανακαταμέτρηση. Λίγες ημέρες μετά τις εκλογές, η TSE επιβεβαίωσε τη νίκη του Μπουκέλε. Τα τελικά αποτελέσματά του έδειξαν ότι ο Μπουκέλε κέρδισε το 84,65 τοις εκατό της λαϊκής ψήφου, επιτυγχάνοντας σαρωτική νίκη. Ο Φλόρες τερμάτισε δεύτερος με 6,40 τοις εκατό, ο Σάντσες τρίτος με 5,57 τοις εκατό, ενώ οι υπόλοιποι υποψήφιοι έλαβαν λιγότερο από 5 τοις εκατό. Ο Μπουκέλε και ο Ουγιόα ορκίστηκαν την 1η Ιουνίου. Ο Μπουκέλε ήταν ο πρώτος πρόεδρος του Ελ Σαλβαδόρ που επανεξελέγη μετά τον στρατηγό Μαξιμιλιάνο Ερνάντες Μαρτίνες στις εκλογές του 1944.

 Βουλευτικές εκλογές 
Οι βουλευτικές εκλογές διεξήχθησαν στο Ελ Σαλβαδόρ τον Φεβρουάριο και τον Μάρτιο του 2024. Στον πρώτο γύρο, στις 4 Φεβρουαρίου, οι ψηφοφόροι εξέλεξαν και τους 60 βουλευτές της Νομοθετικής Συνέλευσης. Στον δεύτερο γύρο, στις 3 Μαρτίου, οι ψηφοφόροι εξέλεξαν δημάρχους και δημοτικά συμβούλιαΟ αριθμός των μελών στα δημοτικά συμβούλια ποικίλλει ανά τμήμα. Από τους 44 δήμους, 2 έχουν 15 μέλη, 2 έχουν 13 μέλη και 40 έχουν 9 μέλη. Τα ίδια τα συμβούλια αποτελούνται από 1 επίτροπο, 4 (ή 8 ή 10) τακτικούς δημοτικούς συμβούλους και 4 αναπληρωματικούς. για όλους τους 44 δήμους της χώρας και και τους 20 βουλευτές του Ελ Σαλβαδόρ στο Κεντροαμερικανικό Κοινοβούλιο (PARLACEN). Από τις 120 έδρες του Κεντροαμερικανικού Κοινοβουλίου, στο Ελ Σαλβαδόρ αντιστοιχούν 20. Οι υπόλοιπες 100 έδρες κατανέμονται στη Δομινικανή Δημοκρατία, τη Γουατεμάλα, την Ονδούρα, τη Νικαράγουα και τον Παναμά.

Το Ανώτατο Εκλογικό Δικαστήριο (TSE) επέτρεψε σε 13 πολιτικά κόμματα να συμμετάσχουν στις εκλογές. Από αυτά, δέκα κόμματα συμμετείχαν στις εκλογές για τη Νομοθετική Συνέλευση, έντεκα στις δημοτικές εκλογές και εννέα στις εκλογές του PARLACEN. Οι δημοσκοπήσεις έδειχναν σημαντικό προβάδισμα για το Nuevas Ideas, το πολιτικό κόμμα του προέδρου Ναγίμπ Μπουκέλε (ο οποίος διεκδικούσε την επανεκλογή του στις παράλληλες προεδρικές εκλογές), τόσο στις βουλευτικές όσο και στις δημοτικές εκλογές. Τον Δεκέμβριο του 2022 ο Μπουκέλε πρότεινε τη μείωση του αριθμού των δήμων και, τον Ιούνιο του 2023, η Νομοθετική Συνέλευση ενέκρινε τις προτάσεις του για μείωση του αριθμού των δήμων από 262 σε 44 και του αριθμού των εδρών της Νομοθετικής Συνέλευσης από 84 σε 60. Οι μειώσεις επικρίθηκαν από νομικούς, οικονομολόγους και πολιτικούς της αντιπολίτευσης ως εκλογική χειραγώγηση, αντιδημοκρατικές και ως προσπάθεια εδραίωσης της εξουσίας της κυβέρνησης.

Το Nuevas Ideas κέρδισε 54 έδρες. Οι σύμμαχοί του—το Χριστιανοδημοκρατικό Κόμμα (Ελ Σαλβαδόρ) και το Εθνικό Κόμμα Συνασπισμού (Ελ Σαλβαδόρ)—κέρδισαν 3 επιπλέον έδρες, ενώ η αντιπολίτευση, αποτελούμενη από την Εθνικιστική Ρεπουμπλικανική Συμμαχία και το Vamos, κέρδισε τις τελευταίες 3 έδρες. Το Nuevas Ideas κέρδισε 28 δήμους, οι σύμμαχοί του 15 επιπλέον δήμους, ενώ η αντιπολίτευση κέρδισε 1 δήμο. Οι εκλεγμένοι βουλευτές, δήμαρχοι και δημοτικά συμβούλια ανέλαβαν καθήκοντα την 1η Μαΐου.

 Αποτελέσματα 
 Πρόεδρος 
+ Αποτελέσματα των προεδρικών εκλογώνστο Ελ Σαλβαδόρ 2024. Υποψήφιοι πρόεδροικαι υποψήφιοι αντιπρόεδροι  Κόμματα Πρώτος γύρος Ψήφοι % Ναγίμπ ΜπουκέλεΦέλιξ Ουγιόα NI  84,65 Μανουέλ ΦλόρεςΒέρνερ Μαροκίν FMLN  6,40 Τζοέλ ΣάντσεςΊλσια Μπονίγια ARENA  5,57 Λουίς ΠαράδαΣελία Μεδράνο NT  2,04 Χαβιέ ΡεντέροςΡαφαέλ Μοντάλβο   0,74 Μαρίνα ΜουρίγιοΦάουστο Καράνσα   0,60 Έγκυρες ψήφοι  97,65 Άκυρα  1,89 Λευκά  0,46 Σύνολο  100 Αποχή  47,40 Εγγεγραμμένοι / συμμετοχή  52,60

 Νομοθετική Συνέλευση 
+Αποτελέσματα των βουλευτικών εκλογών στο Ελ Σαλβαδόρ 2024..Προκαταρκτικά αποτελέσματαΑρχείο:Results of the 2024 Salvadoran legislative election.svg Κόμματα Ψήφοι % +/- Έδρες +/- Nuevas Ideas (NI)70,09  54  Εθνικιστική Ρεπουμπλικανική Συμμαχία (ARENA)7,00  2  Εθνικό Απελευθερωτικό Μέτωπο Φαραμπούντο Μαρτί (FMLN) 6,03  0   Εθνικό Κόμμα Συνασπισμού (PCN) 4,76  2  Μεγάλη Συμμαχία για την Εθνική Ενότητα (GANA) 3,06  0   Χριστιανοδημοκρατικό Κόμμα (PDC) 2,88  1   Vamos (V) 2,80  1   Αλληλέγγυα Δύναμη (FS) 1,57 Νέο 0   Nuestro Tiempo (NT) 1,26  0   Δημοκρατική Αλλαγή (CD) 0,37  0   Κοινή λίστα PDC-PCN 0,17 Νέο 0  Έγκυρες ψήφοι 96,60  Άκυρα 2,21  Λευκά 1,20 Σύνολο  100 – 60 Αποχή 45,90  Εγγεγραμμένοι / συμμετοχή 54,10

 Αποτελέσματα PARLACEN 
Η συμμετοχή στις εκλογές για το PARLACEN ήταν η χαμηλότερη των τελευταίων 25 ετών και έφτασε μόλις το 29,88%. Η  απέδωσε τη χαμηλή συμμετοχή και το σχεδόν 10 τοις εκατό των ψηφοδελτίων που ήταν λευκά ή άκυρα στη γενική αντιδημοφιλία του PARLACEN στο Ελ Σαλβαδόρ, με πολλά άκυρα ψηφοδέλτια να περιέχουν μηνύματα που αμφισβητούσαν τις λειτουργίες ή τη σημασία του PARLACEN.
alt=Διάγραμμα κοινοβουλίου που απεικονίζει τα αποτελέσματα των εκλογών του 2024 στο Ελ Σαλβαδόρ για το PARLACEN με συνολικά 20 έδρες

+ Αποτελέσματα εκλογών για το PARLACEN (2024) Κόμμα  Ψήφοι  %  Έδρες  Μεταβολή εδρών Nuevas Ideas  799.433  53,75%  13  –1 Εθνικιστική Ρεπουμπλικανική Συμμαχία  163.433  10,99%  2  –1 Μέτωπο Εθνικής Απελευθέρωσης Φαραμπούντο Μαρτί  122.926  8,26%  2  +1 Μεγάλη Συμμαχία για Εθνική Ενότητα  116.549  7,84%  2  +1 Χριστιανοδημοκρατικό Κόμμα  114.370  7,69%  1  +1 Κόμμα Εθνικού Συνασπισμού  91.474  6,15%  0  –1 Αλληλέγγυα Δύναμη  48.856  3,28%  0  Νέο Δημοκρατική Αλλαγή  30.284  2,04%  0  Νέο Σύνολο  1.487.325  100%  20 έδρες  

Άκυρα: 86.824 · Λευκά: 74.345 · Εκλογικό σώμα: 5.517.754  (συμμετοχή 29,88%)
Πηγή: TSE
 Νομοθετική μετάβαση 


H TSE επικύρωσε τα αποτελέσματα των εκλογών για τη Νομοθετική Συνέλευση στις 18 Μαρτίου και τις εκλογές για τους δήμους και το PARLACEN στις 11 Απριλίου. Το TSE χορήγησε στους εκλεγμένους βουλευτές τα νομοθετικά τους διαπιστευτήρια στις 20 Μαρτίου, στους εκλεγμένους δημάρχους και μέλη των δημοτικών συμβουλίων τα διαπιστευτήριά τους στα τέλη Απριλίου 2024, και στους εκλεγμένους βουλευτές του PARLACEN στις 25 Απριλίου. Οι εκλεγμένοι βουλευτές, δήμαρχοι και μέλη των δημοτικών συμβουλίων ανέλαβαν καθήκοντα την 1η Μαΐου 2024. Την ίδια ημέρα τέθηκαν σε ισχύ οι μειώσεις των εδρών της Νομοθετικής Συνέλευσης και των δήμων. Οι 20 βουλευτές του PARLACEN είναι προγραμματισμένο να αναλάβουν καθήκοντα στις 28 Οκτωβρίου 2026.

 Παραπομπές 

2024
2024
Ελ Σαλβαδορ